**Paziņojums**

**par līdzdalības iespējām likumprojekta “Grozījumi Valsts un pašvaldību institūciju amatpersonu un darbinieku atlīdzības likumā” izstrādes procesā**

|  |  |  |
| --- | --- | --- |
| 1. | Dokumenta veids | Likumprojekts |
| 2. | Dokumenta nosaukums | Likumprojekts “Grozījumi Valsts un pašvaldību institūciju amatpersonu un darbinieku atlīdzības likumā” (turpmāk – likumprojekts). |
| 3. | Politikas joma un nozare vai teritorija | Iekšlietu politika. |
| 4. | Dokumenta mērķgrupas | Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm (turpmāk – amatpersona ar SDP), citas amatpersonas (darbinieki), karavīri, kā arī valsts un pašvaldību institūcijas atbilstoši likumprojektā ietvertajam regulējumam. |
| 5. | Dokumenta mērķis un sākotnēji identificētās problēmas būtība | Likumprojekta mērķis ir:  1) pilnveidot tiesisko regulējumu attiecībā uz Valsts un pašvaldību institūciju amatpersonu un darbinieku atlīdzības likuma (turpmāk - atlīdzības likums) 19.pantā noteiktajiem pabalstu izmaksas nosacījumiem ievainojuma, sakropļojuma vai citāda veselības bojājuma gadījumā;  2) noteikt tiesisko regulējumu amatpersonu ar SDP psiholoģiskā atbalsta kursa saņemšanai un ar to saistīto izdevumu segšanai;  3) noteikt, ka amatpersonām (darbiniekiem), kuras veic pienākumus informācijas un komunikācijas tehnoloģiju jomā pārresoru līmenī, noteiktajai mēnešalgai var piemērot tirgus koeficientu, kas uzlabotu esošo situāciju augstas kvalifikācijas speciālistu piesaistē, ievērojot to, ka valsts līmenī tiek centralizēti un koplietoti informācijas un komunikācijas tehnoloģiju pakalpojumi;  4) noteikt, kā tiek aprēķināta stundas algas likme par laiku, kad amatpersona ar SDP nepavada darba vietā vai citā institūcijas norādītajā vietā un kuru amatpersona izmanto pēc saviem ieskatiem, bet pēc attiecīga pieprasījuma ierodas norādītajā vietā un nekavējoties uzsāk pienākumu pildīšanu;  5) papildināt atlīdzības likumu ar normu par ikgadējo apmaksāto papildatvaļinājumu karavīram, amatpersonai ar SDP un valsts drošības iestādes amatpersonai, ja tai aprūpē ir mazāk par trim bērniem vecumā līdz 14 gadiem;  6) pilnveidot atlīdzības likuma regulējumu, nodrošinot vienotus nosacījumus apmaksātas veselības aprūpes pēc atvaļināšanas no dienesta saņemšanai arī gadījumā, ja amatpersona ar SDP pēc atvaļināšanas atkārtoti uzsāk dienestu un atkārtoti tiek atvaļināta no dienesta. |
| 6. | Dokumenta izstrādes laiks un plānotā virzība | Likumprojektu ir plānots izsludināt Valsts sekretāru sanāksmē. |
| 7. | Dokumenti | Likumprojekts un tā [anotācija](file:///C:\Users\Documents%20and%20Settings\vitak\Local%20Settings\Temp\IEMAnot_070613_ZinParbKart.doc). |
| 8. | Sabiedrības pārstāvju iespējas līdzdarboties | Sabiedrības pārstāvji var līdzdarboties, rakstiski iesniedzot viedokli, iebildumus un priekšlikumus par izstrādāto likumprojektu. |
| 9. | Pieteikšanās līdzdalībai | Viedokļus, iebildumus un priekšlikumus lūgums iesniegt **līdz 2021.gada 22.augustam,** nosūtot tos uz elektroniskā pasta adresi [inga.osina@iem.gov.lv](mailto:inga.osina@iem.gov.lv) .  Iesniedzot viedokli, iebildumus vai priekšlikumus par likumprojektu, jānorāda iesniedzēja vārds, uzvārds, institūcijas nosaukums, kuru pārstāv (ja tāda ir), tālruņa numurs un e-pasta adrese. |
| 10. | Cita informācija | Nav. |
| 11. | Atbildīgā amatpersona | I.Ošiņa, tālr.67219608, [inga.osina@iem.gov.lv](mailto:inga.osina@iem.gov.lv) . |